Marijan Batarilović
Marijan Batarilović (Bošnjaci, 11. 5. 1960 - Zadar, 12. 7. 2011), vojni pilot, bojnik Hrvatske vojske i kapetan 1. klase Jugoslavenske narodne armije.

Biografija 
Bojnik Marijan Batarilović je rođen 11. 5. 1960 godine u Bošnjacima (Vukovarsko-srijemska županija). Tokom službovanja u Jugoslavenskom ratnom zrakoplovstvu (JRZ) bio je stacioniran u Prištini na vojnom aerodromu Slatina u sklopu 83. lovačkog avijacijskog puka. Na početku rata u Hrvatskoj pridružio se novoustrojenom Hrvatskom ratnom zrakoplovstvu (HRZ). U HRZ-u je kao borbeni pilot letio na nadzvučnom avionu MiG-21, te sudjelovao u operacijama Bljesak i Oluja. Odlikovan je Medaljom za iznimne poduhvate, ordenom Nikola Šubić Zrinski, Spomenicom domovinske zahvalnosti, te medaljama Bljesak i Oluja.

Bojnik Batarilović je široj hrvatskoj javnosti postao poznat kao pilot kanadera CL-215 koji je unatoč zapovjedima, sa kolegom brigadirom Ivanom Selakom, riskirao karijeru i ugasio vatru koja je prijetila farmi Vigens kod Zadra. Učinio je to na probnom letu, kada zbog propisane procedure zrakoplov nije smio gasiti požar. Unatoč činjenici da ga je neposredni zapovjednik bojnik Davor Turković prijavio, na stranu bojnika Batarilovića je stala šira hrvatska javnost, ustavši protiv birokratskih zavrzlama i procedura koje su nerijetko kočile učinkovitu borbu protiv požara na otvorenom.

Bojnik Marijan Batarilović je preminuo 12. 7. 2011 od posljedica srčanog udara i to nakon povratka s probnog leta.

Odlikovanja 
  Spomenica domovinske zahvalnosti
  Red Nikole Šubića Zrinskog
  Medalja Bljesak
 Medalja Oluja
 Medalja za iznimne pothvate

Reference 

Biografije, Zadar
Oficiri JNA
Piloti JNA
Piloti OSRH